Tal (topèng)

Tal (탈) ya iku jinis topeng kang asalé saka Koréa kang ngrembaka kawit jaman prasajarah.Mask and Dance , koreanculture. Diundhuh tanggal 31 Mèi 2010. Topeng Koréa uga dikenal kanthi aran gamyeon, gwangdae, chorani, talbak lan talbagaji. Tal lumrahé digunakaké ing pementasan jogèd topeng (talchum) kang maineke pirang-pirang karakter wong, kéwan utawa makluk alus.

Topeng Koréa bisa dikategorekake dadi topeng religius lan topeng seni kang digawé saka bahan kayu, kertas lan kulit. Topeng religius ya iku jinis topeng kang dikeramatake ing kuil-kuil shamanisme lan digunakaké nalika ritual upacara. Topeng religius liyané ya iku topeng Bangsangsi kang digunakaké nalika ritual ngubur mayit kanggo ngusir roh ala. Topeng seni digunakaké ing pementasan talchum. Salah siji jinis topeng kang misuwur ya iku topeng Hahoe kang digunakaké ing pementasan Hahoe Byeolsing-gut talnori (Jogèd Topeng Hahoe) ing Andong.

Werna-warna kang racaké ana ing topeng Koréa ya iku abang, ireng lan putih kanggo nuduhake karakter tokoh kang dimainake. Saliyané iku warna uga dadi pratandha jinis kelamin lan umuré karakter. Topeng karakter wong tuwa wernane ireng, wong enom wernane abang lan wong wadon kang isih enom wernane putih. Akeh-akèhé topeng Koréa minangka karakter rai manungsa nanging ana topeng kang nggambaraké rai déwa-déwa, lan kéwan.

 Cathetan suku 

Kategori:Topeng
Kategori:Seni ing Koréa